Այս գեղեցիկ տոնը Միսլատայի հայկական կիրակնօրյա դպրոցի սաները նշեցին յուրովի՝ իրենց մայրիկներին ընծայելով գեղեցիկ փոքրիկ հանդես և մանկական նկարների ցուցահանդես: Դպրոցի տնօրեն Էլֆրիդա Հովհաննիսյանի ղեկավարությամբ ներկայացված հանդեսի ժամանակ հնչեցին մանկական երգեր ու գեղահունչ ասմունքներ: Նույն մանուկների վրձնին պատկանող նկարները պարզապես հիացրին մայրիկներին: